Fyrir stuttu kom út Byltingardagatalið fyrir árið 2020 . Þetta er í fjórða sinn sem Byltingardagatalið kemur út , en 2017 var það helgað hundrað ára afmæli októberbyltingarinnar , 2018 200 ára afmæli Karls Marx og 2019 hundrað ára ártíð Rósu Luxemburg og Karls Liebknecht . Nú , 2020 , er það helgað 200 ára afmæli Friedrichs Engels og 150 ára afmæli Leníns . Eins og fyrri daginn er það stútfullt af fróðleik - - sem raunar fer frekar vaxandi , og hver mánuður myndskreyttur fólki eða viðburðum sem tengjast viðkomandi mánuði . Þessi fróðleikur er vitanlega mestmegnis tengdur baráttu fólksins fyrir réttlæti og mannsæmandi lífskjörum : stéttabaráttu , jafnréttisbaráttu og þjóðfrelsisbaráttu , svo það helsta sé nefnt . Fyrir útgáfu dagatalsins standa fern samtök : Alþýðufylkingin , DíaMat - - félag um díalektíska efnishyggju , Menningar - og friðarsamtökin MFÍK og Rauður vettvangur . Hægt er að nálgast það hjá samtökunum sjálfum , en einnig í Máli og menningu , Bóksölu stúdenta , versluninni Kjötborg á Ásvallagötu , bókaversluninni Sjónarlind á Bergstaðastræti og í sjoppunni Bláhorninu á Grundarstíg . Allt efni Neista er gefið út með Creative Commons BY-NC-SA leyfi